pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บสย.เปิดพอร์ตค้ำประกันสินเชื่อ SMEs กลุ่มน้ำท่วม 12 จว.ภาคใต้ สูงสุด 15 ล้านบาท รัฐบาลชดเชยค่าธรรมเนียมปีแรก หมดเขต 7 ส.ค.60
วันพฤหัสบดีที่ 16 มีนาคม 2560
บสย.เปิดพอร์ตค้ําประกันสินเชื่อ SMEs กลุ่มน้ําท่วม 12 จว.ภาคใต้ สูงสุด 15 ล้านบาท รัฐบาลชดเชยค่าธรรมเนียมปีแรก หมดเขต 7 ส.ค.60
บสย. เปิดพอร์ตน้ําท่วม พร้อมค้ําประกันสินเชื่อฟื้นฟูผู้ประกอบการ SMEs ประสบอุทกภัยภาคใต้ 12 จังหวัด ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย วงเงินค้ําประกัน 5,000 ล้านบาท
บสย. เปิดพอร์ตน้ําท่วม พร้อมค้ําประกันสินเชื่อฟื้นฟูผู้ประกอบการ SMEs ประสบอุทกภัยภาคใต้ 12 จังหวัด ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย วงเงินค้ําประกัน 5,000 ล้านบาท รัฐบาลชดเชยค่าธรรมเนียมค้ําประกัน ช่วยผู้ประกอบการ SMEs ปลอดค่าธรรมเนียม 1 ปี หมดเขตรับคําขอ 7 สิงหาคม 2560 นี้
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม(บสย.) เปิดเผยว่า ขณะนี้ บสย.พร้อมรับคําขอค้ําประกันสินเชื่อ เพื่อช่วยผู้ประกอบการSMEs ที่ประสบอุทกภัยภาคใต้แล้ว หลังจากบรรลุข้อตกลงความร่วมมือและลงนามบันทึกข้อตกลงความร่วมมือ( MOU) โครงการค้ําประกันสินเชื่อฟื้นฟู SMEs จากอุทกภัยภาคใต้ ปี 2560 ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เมื่อวันที่ 13 มีนาคม 2560 วงเงินค้ําประกันสินเชื่อ 5,000 ล้านบาท
ผู้ประกอบการ SMEs ที่สามารถยื่นขอสินเชื่อจากโครงการนี้จะต้องอยู่ในพื้นที่ 12 จังหวัดภาคใต้ ได้แก่ พัทลุง นราธิวาส ยะลา สงขลา ปัตตานี ตรัง สุราษฎร์ธานี นครศรีธรรมราช ชุมพร กระบี่ ระนอง และ ประจวบคีรีขันธ์ ต้องเป็น ผู้ประกอบการ SMEs ที่ได้รับความเสียหาย หรือได้รับผลกระทบจากเหตุอุทกภัยภาคใต้ ปี 2560 สําหรับระยะเวลากู้ยืม ตามที่ ธพว.กําหนด ไม่เกิน 7 ปี ในอัตราดอกเบี้ย ปีที่ 1 – 3 ที่ ร้อยละ 3 ต่อปี และในปีที่ 4 - 7 ตามอัตราดอกเบี้ยที่ ธพว. กําหนด และการพิจารณาสินเชื่อเป็นไปตามหลักเกณฑ์ของธพว.
สําหรับค่าธรรมเนียมค้ําประกันสินเชื่อ บสย.คิดอัตรา 1.75% ของวงเงินค้ําประกันสินเชื่อ ตลอดอายุการค้ําประกัน 7 ปี โดยปีแรกรัฐบาลชดเชยค่าธรรมเนียมให้ผู้ประกอบการSMEs
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถาพิเศษ เรื่อง  'คุณธรรม จริยธรรมที่ยั่งยืนกับการพัฒนาอาชีวศึกษา' ให้แก่ ครูอาจารย์ ในสังกัดสถาบันการอาชีวศึกษาภาคกลาง ๑-๕
วันเสาร์ที่ 2 มิถุนายน 2561
ม.ล.ปนัดดาฯ ปาฐกถาพิเศษ เรื่อง  'คุณธรรม จริยธรรมที่ยั่งยืนกับการพัฒนาอาชีวศึกษา' ให้แก่ ครูอาจารย์ ในสังกัดสถาบันการอาชีวศึกษาภาคกลาง ๑-๕
ม.ล.ปนัดดาฯ ปาฐกถาพิเศษ เรื่อง  'คุณธรรม จริยธรรมที่ยั่งยืนกับการพัฒนาอาชีวศึกษา' ให้แก่ ครูอาจารย์ ในสังกัดสถาบันการอาชีวศึกษาภาคกลาง ๑-๕
ในวันศุกร์ที่ ๑ มิถุนายน ๒๕๖๑ เวลา ๐๙.๐๐ น. ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ปาฐกถาพิเศษ เรื่อง 'คุณธรรม จริยธรรมที่ยั่งยืนกับการพัฒนาอาชีวะ' ให้แก่ ครูอาจารย์ของสถานศึกษาอาชีวศึกษา ในสังกัดสถาบันการอาชีวศึกษาภาคกลาง ๑-๕ ในการประชุมวิชาการด้านนวัตกรรมและเทคโนโลยีระดับนานาชาติ ครั้งที่ ๑ ของสถาบันการอาชีวศึกษาภาคกลาง ๑-๕ ณ ห้องแกรนด์บอลรูม โรงแรมไมด้า แกรนด์ ทวารวดี นครปฐม อ.เมือง จ.นครปฐม
ม.ล.ปนัดดาฯ กล่าวว่า "ผมมีความเชื่อมั่นในพัฒนาการของสถาบันอาชีวศึกษา เมื่อครั้งรับราชการอยู่ที่กระทรวงศึกษาธิการ ได้แลเห็นวิวัฒนาการ ที่เรียกว่า 'ความก้าวหน้า ก้าวไกล ของการอาชีวศึกษา' ได้เกิดความเปลี่ยนแปลงอย่างผิดหูผิดตา ความคิดและการเรียนรู้นอกกรอบ นํามาซึ่งนวัตกรรมแปลกใหม่ที่หลายคนคาดคิดไม่ถึง และถือเป็นทิศทางของการพัฒนาประเทศอย่างเป็นระบบแบบแผน ในขณะเดียวกัน ยังความทันสมัย และพัฒนาไปสู่แนวคิดของความมีประสิทธิภาพ ปลอดภัย ยั่งยืน และพอเพียง ผลพวงจากการนี้ คือ ชื่อเสียงและเกียรติคุณของประเทศไทย การจัดการเรียนการสอนในวันนี้ของการอาชีวศึกษา ได้มีการพัฒนาสู่วิสัยทัศน์ของความเป็นมืออาชีพ อันมีความผิดแผกไปจากอดีตมาก ที่จะมองสายงานอย่างพื้นๆ ตามความจําเป็นขั้นพื้นฐาน มีระบบการจัดการเรียนการสอนทั้งในรูปแบบ 'โรงงาน โรงเรียน' และ 'โรงเรียน โรงงาน' สถาบันการอาชีวศึกษามุ่งผลิตทรัพยากรบุคคลด้านอาชีพที่มีคุณภาพตามมาตรฐานสากล อีกประการสําคัญ ที่ถือเป็นพัฒนาการในเชิงบวกและเป็นผลดีต่อการพัฒนาสังคมขั้นพื้นฐาน คือ การที่นักเรียน นักศึกษาอาชีวศึกษา ได้มีโอกาสรับการฝึกงานอันถือเป็นส่วนหนึ่งของการศึกษา กับอีกมีรายได้ระหว่างเรียน และมีสัมมาชีพภายหลังเรียนจบ สุดท้ายที่สําคัญจริงๆ คือ การที่ทุกๆ สถาบันการศึกษาเน้นให้ความสําคัญในเรื่องคุณธรรมจริยธรรม ที่ปัจจุบันทางภาครัฐและการศึกษาใช้คําว่า 'การวัดมาตรฐานทางธรรมาภิบาล' โดยอาศัยช่องทางคณะกรรมการธรรมาภิบาลประจําส่วนราชการ สถาบัน และจังหวัด สิ่งนี้คงต้องช่วยกันเร่งรัดดําเนินการให้เกิดผลอย่างเป็นรูปธรรม ไม่ใช่การออกข่าวตําหนิติเตียนหน่วยงานในความรับผิดชอบของตนเอง เสมือนการ 'สาวไส้ให้กากิน' ซึ่งมีความหมายถึง 'การเอาความไม่ดีของฝ่ายตนไปเปิดเผยให้คนอื่นรู้ อันเท่ากับเป็นการประจานตนหรือพรรคพวกของตน' ถือเป็นการทําลายขวัญและกําลังใจ ทําลายเกียรติและชื่อเสียงของสถาบัน ย่อมไม่ใช่หนทางแก้ไขที่ถูกวิธี"
รัฐบาลไทย-ข่าวทำเนียบรัฐบาล-ก.แรงงาน จับมือ ร.พ.จุฬาภรณ์ รักษาผู้ประกันตนโรคหัวใจ 24 ชม. ไม่ต้องสำรองจ่าย
วันพุธที่ 29 สิงหาคม 2561
ก.แรงงาน จับมือ ร.พ.จุฬาภรณ์ รักษาผู้ประกันตนโรคหัวใจ 24 ชม. ไม่ต้องสํารองจ่าย
ก.แรงงาน ร่วมกับ ร.พ.จุฬาภรณ์ ลงนามบันทึกข้อตกลงให้บริการทางการแพทย์ผู้ประกันตนโรคหัวใจและหลอดเลือดตลอด 24 ชั่วโมง ไม่ต้องสํารองจ่าย ไม่เสียค่าส่วนเกิน เข้าถึงการรักษารวดเร็ว ทันเวลา ลดอัตราการเสียชีวิต ยกระดับบริการเพื่อคุณภาพชีวิตที่ดีขึ้น
เมื่อวันที่ 29 สิงหาคม 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีลงนามบันทึกข้อตกลงการให้บริการทางการแพทย์ตามโครงการรักษาหัวใจ 7/24 เฉลิมพระเกียรติ ระหว่างราชวิทยาลัยจุฬาภรณ์ โดยโรงพยาบาลจุฬาภรณ์ และสํานักงานประกันสังคม ณ ห้องคอนเวนชั่นฮอลล์ ศูนย์ประชุมสถาบันจุฬาภรณ์ โดยกล่าวว่า กระทรวงแรงงานได้ให้ความสําคัญในการดําเนินการยกระดับคุณภาพการบริการสาธารณสุขและสุขภาพของผู้ประกันตน โดยพัฒนาระบบประกันสุขภาพ จัดบริการการรักษาพยาบาลที่มีคุณภาพ ได้มาตรฐานและเท่าเทียม ซึ่งปัจจุบันกระทรวงแรงงาน โดยสํานักงานประกันสังคม มีโรงพยาบาลเครือข่ายระบบประกันสังคมอยู่ทั่วประเทศจํานวน 237 แห่ง แบ่งเป็น โรงพยาบาลรัฐบาล 159 แห่ง และโรงพยาบาลเอกชน 78 แห่ง ซึ่งดูแลสิทธิประโยชน์ของแรงงานซึ่งเป็นผู้ประกันตนในระบบประกันสังคม จํานวนทั้งสิ้น 12,965,913 คน แบ่งเป็น ผู้ประกันตนมาตรา 33 จํานวน 11,475,042 คน มาตรา 39 จํานวน 1,490,871 คน (ข้อมูล ณ เดือนกรกฎาคม 2561)
รัฐมนตรีว่าการกระทรวงแรงงาน กล่าวต่อไปว่า การลงนามบันทึกข้อตกลงการให้บริการทางการแพทย์ตามโครงการรักษาหัวใจ 7/24 เฉลิมพระเกียรติเพื่อให้ผู้ประกันตนหรือผู้ป่วยที่อยู่ในวัยทํางานสามารถเข้ารับการรักษาโรคหัวใจและหลอดเลือด โดยทําหัตถการ 7 หัตถการ ประกอบด้วย 1) การฉีดสีหลอดเลือดหัวใจ 2) การฉีดสีหลอดเลือดหัวใจและขยายหลอดเลือดหัวใจด้วยบอลลูน 3) การศึกษาสรีระวิทยาไฟฟ้าหัวใจ และการจี้ไฟฟ้าหัวใจ 4) การจี้ไฟฟ้าหัวใจด้วยเทคโนโลยีที่ใช้ระบบคอมพิวเตอร์ไฟฟ้าในการสร้างภาพ3 มิติ 5) การใส่เครื่องกระตุ้นหัวใจแบบถาวรชนิดสองห้อง 6) การใช้เครื่องกระตุกไฟฟ้าหัวใจถาวร และ7) การใส่เครื่องสมานฉันท์หัวใจ ในภาวะหัวใจล้มเหลว ในห้องปฏิบัติการสวนหัวใจและหลอดเลือด ณ โรงพยาบาลจุฬาภรณ์ โดยไม่ต้องสํารองจ่ายค่ารักษา และไม่เสียค่าส่วนเกิน รักษาด้วยเทคโนโลยีและเครื่องมือที่ทันสมัย ดูแลผู้ประกันตนตลอด 24 ชั่วโมง เพื่อให้ได้รับการรักษาตามมาตรฐานสากล และสามารถกลับเข้าทํางานได้ตามปกติ สามารถสร้างรายได้ และความมั่นคงให้แก่ประเทศชาติต่อไป
ทั้งนี้ จากข้อมูลของกระทรวงสาธารณสุขปัจจุบัน พบว่า สถานการณ์โรคหัวใจและหลอดเลือด มีแนวโน้มเพิ่มขึ้นอย่างต่อเนื่อง มีค่าใช้จ่ายในการรักษาพยาบาลเฉลี่ยอยู่ที่ 7,000 ล้านบาทต่อปี เฉพาะในปี 2557 มีผู้เสียชีวิตสูงถึง 54,530 ราย ส่งผลกระทบต่อการสูญเสียทรัพยากรในวัยทํางาน และการเจริญเติบโตทางเศรษฐกิจ แต่หากได้รับการรักษาอย่างรวดเร็ว ทันเวลา จะช่วยลดอัตราการเสียชีวิตลง สามารถกลับคืนสู่การทํางานได้ตามปกติและมีคุณภาพชีวิตที่ดีอีกครั้ง
---------------------------------------
กองเผยแพร่และประชาสัมพันธ์-ข่าว/
สํานักงานประกันสังคม-ข้อมูล/
สมภพ ศีลบุตร -ภาพ/
29 สิงหาคม 2561
รัฐบาลไทย-ข่าวทำเนียบรัฐบาล-คปภ.แจงประชาชนสามารถนำเบี้ยประกันสุขภาพไปลดหย่อนภาษีได้เลย
วันศุกร์ที่ 19 มกราคม 2561
คปภ.แจงประชาชนสามารถนําเบี้ยประกันสุขภาพไปลดหย่อนภาษีได้เลย
การประกันสุขภาพของผู้มีเงินได้ ลงวันที่ 25 ธันวาคม 2560 โดยให้ผู้มีเงินได้สามารถนําเบี้ยประกันสุขภาพมาลดหย่อนภาษีเงินได้ตามจํานวนเงินที่จ่ายจริงแต่ไม่เกิน 15,000 บาท และเมื่อรวมกับเบี้ยประกันชีวิตแล้วต้องไม่เกิน 100,000 บาท
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากการที่คณะรัฐมนตรี (ครม.) ได้อนุมัติมาตรการหักลดหย่อนภาษีสําหรับการประกันสุขภาพ เพื่อสนับสนุนให้ประชาชนทําประกันสุขภาพจากบริษัทประกันภัยมากขึ้น โดยให้ผู้เอาประกันภัยสามารถนําเบี้ยประกันสุขภาพไปหักเป็นค่าลดหย่อนภาษีได้นั้น ต่อมากรมสรรพากรได้ออกประกาศอธิบดีกรมสรรพากร เกี่ยวกับภาษีเงินได้ (ฉบับที่ 315) เรื่องกําหนดหลักเกณฑ์ และวิธีการเพื่อการยกเว้นภาษีเงินได้ สําหรับเงินได้เท่าที่ผู้มีเงินได้จ่ายเป็นเบี้ยประกันภัย สําหรับการประกันสุขภาพของผู้มีเงินได้ ลงวันที่ 25 ธันวาคม 2560 โดยให้ผู้มีเงินได้สามารถนําเบี้ยประกันสุขภาพมาลดหย่อนภาษีเงินได้ตามจํานวนเงินที่จ่ายจริงแต่ไม่เกิน 15,000 บาท และเมื่อรวมกับเบี้ยประกันชีวิตแล้วต้องไม่เกิน 100,000 บาทนั้น
ด้วยปรากฏตามที่มีการเสนอข่าวว่ามีบริษัทประกันภัยบางบริษัทกล่าวอ้างกับผู้เอาประกันภัยว่า การขอหนังสือรับรองการชําระเบี้ยสุขภาพต้องขออนุมัติจากสํานักงาน คปภ. ก่อน เพื่อให้ได้สิทธิประโยชน์การลดหย่อนภาษีดังกล่าว ซึ่งเรื่องนี้สํานักงาน คปภ. ขอเรียนว่า ไม่เป็นความจริง จึงขอชี้แจงว่า ผู้มีเงินได้ที่จะยื่นยกเว้นภาษีตามเงื่อนไขดังกล่าวให้ใช้เอกสารหลักฐาน ดังนี้ กรณีปีภาษี 2560 ผู้มีเงินได้สามารถใช้ใบเสร็จรับเงินหรือหนังสือรับรองจากบริษัทเพื่อเป็นหลักฐานประกอบการยื่นภาษี
ในส่วนของปีภาษี 2561 เป็นต้นไป ผู้มีเงินได้ต้องแจ้งความประสงค์การใช้สิทธิลดหย่อนภาษีเงินได้สําหรับเบี้ยประกันสุขภาพให้บริษัททราบ เพื่อให้บริษัทสามารถนําส่งข้อมูลเบี้ยประกันสุขภาพให้แก่กรมสรรพากร โดยผู้มีเงินได้ไม่ต้องใช้หลักฐานประกอบการยื่นขอลดหย่อนภาษี เพียงแต่แจ้งความประสงค์การนําเบี้ยประกันสุขภาพไปลดหย่อนภาษีตามแบบฟอร์มที่ได้รับจากบริษัท ก็สามารถดําเนินการยื่นภาษีได้เลย ทั้งนี้ หากมีข้อสงสัยสามารถโทรศัพท์สอบถาม รายละเอียดเพิ่มเติมได้ที่ สายด่วน คปภ. 1186
รัฐบาลไทย-ข่าวทำเนียบรัฐบาล-สดร. ก้าวสู่มิติใหม่มุ่งใช้ดาราศาสตร์เป็นโจทย์พัฒนาเทคโนโลยี หวังพึ่งพาตนเองได้ในอนาคต
วันศุกร์ที่ 21 กรกฎาคม 2560
สดร. ก้าวสู่มิติใหม่มุ่งใช้ดาราศาสตร์เป็นโจทย์พัฒนาเทคโนโลยี หวังพึ่งพาตนเองได้ในอนาคต
กระทรวงวิทยาศาสตร์และเทคโนโลยี  (สดร.) จัดงาน NARIT : The Next Step ก้าวต่อไปของ สถาบันวิจัยดาราศาสตร์แห่งชาติ
19 กรกฎาคม 2560 / สถาบันวิจัยดาราศาสตร์แห่งชาติ (องค์การมาหาชน) กระทรวงวิทยาศาสตร์และเทคโนโลยี (สดร.) จัดงาน NARIT : The Next Step ก้าวต่อไปของ สถาบันวิจัยดาราศาสตร์แห่งชาติ เปิดเวทีผู้บริหารพบสื่อมวลชน เผยกลยุทธ์ก้าวใหม่มุ่งใช้ดาราศาสตร์เป็นโจทย์พัฒนาเทคโนโลยี พัฒนาคน หวังพึ่งพาตนเองได้ในอนาคต โดยมี นายณัชนพงศ์ วชิรวงศ์บุรี ผู้ตรวจราชการกระทรวงวิทยาศาสตร์และเทคโนโลยี ให้เกียรติเข้าร่วมงาน ณ ห้องโถงชั้น 1 อาคารพระจอมเกล้า สํานักงานปลัดกระทรวงวิทยาสาสตร์และเทคโนโลยี
ปัจจุบัน สถาบันวิจัยดาราศาสตร์แห่งชาติ ทําหน้าที่ ค้นคว้า วิจัย และพัฒนาด้านดาราศาสตร์ สร้างเครือข่ายการวิจัยและวิชาการด้านดาราศาสตร์ในระดับชาติและนานาชาติกับสถาบันต่างๆ ทั้งในประเทศและต่างประเทศส่งเสริม สนับสนุน และประสานความร่วมมือด้านดาราศาสตร์กับหน่วยงานอื่นของรัฐ สถาบันการศึกษาอื่นที่เกี่ยวข้อง และภาคเอกชนทั้งในประเทศและต่างประเทศ บริการถ่ายทอดองค์ความรู้และเทคโนโลยีด้านดาราศาสตร์
ดร.ศรัณย์ โปษยะจินดา ผู้อํานวยการสถาบันวิจัยดาราศาสตร์แห่งชาติ กล่าวว่า การศึกษาวิจัยทางดาราศาสตร์ ทั้งในปัจจุบันและในอนาคต ต้องอศัยเทคโนโลยี เครื่องมือ อุปกรณ์ที่มีประสิทธิภาพสูง ทันสมัย เพื่อข้อมูลที่แม่นยํา และรวดเร็ว จําเป็นต้องมีการพัฒนาเทคโนโลยีขั้นสูงหลาย ๆ ด้าน เพื่อรองรับการศึกษาวิจัยด้านดาราศาสตร์ ซึ่งจะสามารถต่อยอดไปสู่การผลิตในอุตสหกรรมขั้นสูงของประเทศต่อไปในอนาคต
การค้นพบองค์ความรู้ใหม่ทางดาราศาสตร์และอวกาศ จะไม่สามารถเกิดขึ้นได้ถ้าไม่มีการพัฒนา เทคโนโลยีขั้นสูงมารองรับ เมื่อนักดาราศาสตร์ตั้งเป้าหมายในการศึกษาวิจัย ทีมวิศวกรและนักเทคโนโลยีจะร่วมกันพัฒนาเครื่องมือ อุปกรณ์ให้สามารถแก้โจทย์ยากๆ เหล่านั้น เป้าหมายในก้าวต่อไปของ สดร. เราจึงใช้ดาราศาสตร์เป็นโจทย์พัฒนาเทคโนโลยี พัฒนาคน
รัฐบาลไทย-ข่าวทำเนียบรัฐบาล-‘ส.ส.อนุสรี’มอบอาหารเครื่องดื่มและหน้ากากอนามัยแก่สมาคมคนตาบอด รวมใจสู้ภัยโควิด-19 [กระทรวงแรงงาน]
วันพฤหัสบดีที่ 7 พฤษภาคม 2563
‘ส.ส.อนุสรี’มอบอาหารเครื่องดื่มและหน้ากากอนามัยแก่สมาคมคนตาบอด รวมใจสู้ภัยโควิด-19 [กระทรวงแรงงาน]
‘ส.ส.อนุสรี’มอบอาหารเครื่องดื่มและหน้ากากอนามัยแก่สมาคมคนตาบอด รวมใจสู้ภัยโควิด-19
‘อนุสรี ทับสุวรรณ’ โฆษกคณะกรรมาธิการการแรงงาน สมาชิกสภาผู้แทนราษฎร และที่ปรึกษารัฐมนตรีว่าการกระทรวงแรงงาน พบปะเยี่ยมเยี่ยนสมาคมคนตาบอดแห่งประเทศไทย เพื่อมอบอาหาร เครื่องดื่ม และหน้ากากอนามัยแก่ผู้พิการทางสายตา เป็นขวัญและกําลังใจในการร่วมกันต่อสู้และป้องกันการแพร่ระบาดของเชื้อไวรัสโควิด-19
เมื่อวันที่ 7 พฤษภาคม 2563 เวลา 10.00 น. นางสาวอนุสรี ทับสุวรรณ โฆษกคณะกรรมาธิการการแรงงาน สมาชิกสภาผู้แทนราษฎร และที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน ในนาม “กลุ่มอนุสรีรวมใจให้กัน” ร่วมมอบอาหาร เครื่องดื่ม และหน้ากากอนามัยให้แก่ผู้พิการทางสายตา โดยมี นายพิทยา ศรีโกตะเพชร ผู้อํานวยการสมาคมคนตาบอดแห่งประเทศไทย เป็นผู้รับมอบ เพื่อนําไปให้แก่ผู้พิการทางสายตาของสมาคมฯ ซึ่งประกอบด้วย อาหารและน้ําดื่มจํานวน 300 ชุด หน้ากากอนามัย จํานวน 200 ชิ้น ทั้งนี้ เพื่อเป็นขวัญและกําลังใจแก่ผู้พิการทางสายตาในการร่วมกันต่อสู้และป้องกันการแพร่ระบาดของเชื้อไวรัสโควิด-19 ณ สมาคมคนตาบอดแห่งประเทศไทย ซอยบุญอยู่ ถนนอโศก – ดินแดง แขวงสามเสนใน เขตพญาไท กรุงเทพมหานคร
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ชนินทร เพ็ชรทับ ข่าว
7 พฤษภาคม 2563
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานกล่าวสุนทรพจน์เปิดการประชุม SportAccord Convention 2018
วันอังคารที่ 17 เมษายน 2561
นายกรัฐมนตรีเป็นประธานกล่าวสุนทรพจน์เปิดการประชุม SportAccord Convention 2018
นายกรัฐมนตรีเป็นประธานกล่าวสุนทรพจน์เปิดการประชุม SportAccord Convention 2018
วันนี้ (17 เม.ย. 2561) เวลา 20.00 น. พลเอก ประยุทธ์ จันทร์โอชา นายกรัฐมนตรีเป็นประธานกล่าวสุนทรพจน์เปิดการประชุม SportAccord Convention 2018 ณ หอประชุมกองทัพเรือ กรุงเทพฯ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีมีความยินดีและเป็นเกียรติที่ประเทศไทยได้เป็นเจ้าภาพจัดประชุมสปอร์ตแอคคอร์ต ประจําปี ค.ศ.2018 และกล่าวต้อนรับประธานคณะกรรมการโอลิมปิกระหว่างประเทศ ประธานสปอร์ตแอคคอร์ดและสมัชชาสหพันธ์กีฬานานาชาติ ตลอดจนแขกผู้ทรงเกียรติสู่ประเทศไทย ดินแดนแห่งมรดกทางอารยธรรมและวัฒนธรรมอันงดงาม นายกรัฐมนตรีมีความภาคภูมิใจที่การประชุมด้านกีฬาที่สําคัญยิ่งครั้งนี้มาจัดเป็นครั้งแรกในประเทศไทย และเป็นครั้งแรกในภูมิภาคเอเชียตะวันออกเฉียงใต้
โอกาสนี้นายกรัฐมนตรียินดีที่ได้ทราบว่า ผู้แทนจากองค์กรกีฬาต่างๆ ดังกล่าวมีจุดมุ่งหมายที่จะเข้าร่วมการประชุมฯ เพื่อร่วมจัดทําแผนงาน แลกเปลี่ยนความคิดเห็นระหว่างสมาชิก นอกจากนี้ ยังมีการจัดนิทรรศการส่งเสริมประชาสัมพันธ์ผลงาน นวัตกรรมกีฬา ตลอดจนการแข่งขันกีฬารายการสําคัญในระดับนานาชาติ ซึ่งเป็นการเปิดโอกาสให้ผู้นํากีฬาจากทั่วโลกได้พบปะหารือ และสร้างภาคีเครือข่ายด้านกีฬาระหว่างกัน ดังคําขวัญของการประชุมสปอร์ตแอคคอร์ด ที่ว่า “Where Sport Meets” ทั้งนี้นายกรัฐมนตรีแสดงความเชื่อมั่นว่าการประชุมครั้งนี้จะเป็นประโยชน์ต่อความก้าวหน้าและแนวทางความร่วมมือด้านกีฬาในระดับนานาชาติ โดยรัฐบาลไทยในฐานะเจ้าภาพและคณะผู้จัดงานขอให้การสนับสนุนการประชุมอย่างเต็มที่
ช่วงเวลานี้ตรงกับเทศกาลสงกรานต์ ปีใหม่ของไทย นับว่าเป็นโอกาสพิเศษ นายกรัฐมนตรีหวังเป็นอย่างยิ่งว่าผู้เข้าร่วมการประชุมจะได้รับประสบการณ์ใหม่ๆ เกี่ยวกับวัฒนธรรมและประเพณีไทยที่ยังคงงดงามมาจนถึงปัจจุบัน เนื่องด้วยในปีนี้รัฐบาลได้ประกาศให้เป็น “ปีท่องเที่ยวไทย เก๋ไก๋อย่างยั่งยืน” จึงมีความเหมาะสมอย่างยิ่งที่ผู้เข้าร่วมการประชุมจะพาครอบครัวมาท่องเที่ยว และทํากิจกรรมเพื่อเป็นการบันเทิงและพักผ่อนได้สัมผัสกับความงดงามของวัฒนธรรมไทย เที่ยวชมทิวทัศน์ที่สวยงาม แปลกตา ตลอดจนทดลองชิมอาหารริมทาง หรือ สตรีทฟู้ด รสเลิศ ซึ่งประเทศไทยได้รับการยกย่องให้เป็นหนึ่งในเมืองหลัก ที่มีอาหารริมทางที่ดีที่สุดในโลกด้วย
ในตอนท้าย นายกรัฐมนตรีแสดงความขอบคุณคณะผู้จัดงาน ตลอดจนผู้เกี่ยวข้องทั้งจากภาครัฐและเอกชน ที่ได้ทุ่มเทแรงกายแรงใจ และมีความซาบซึ้งใจที่คณะผู้แทนสปอร์ตแอคคอร์ด และผู้เข้าร่วมการประชุมให้การสนับสนุน อุทิศตน และร่วมมือกันเป็นอย่างดี พร้อมอวยพรให้การประชุมสปอร์ตแอคคอร์ด 2018 สัมฤทธิผลทุกประการ
***********
รัฐบาลไทย-ข่าวทำเนียบรัฐบาล-พุทธิพงษ์ รมว.ดีอีเอส จับมือ Facebook พร้อมรุดหน้าแก้ปัญหาดิจิทัล 4 ด้าน
วันอาทิตย์ที่ 19 มกราคม 2563
พุทธิพงษ์ รมว.ดีอีเอส จับมือ Facebook พร้อมรุดหน้าแก้ปัญหาดิจิทัล 4 ด้าน
พุทธิพงษ์ รมว.ดีอีเอส จับมือ Facebook พร้อมรุดหน้าแก้ปัญหาดิจิทัล 4 ด้าน
นายพุทธิพงษ์ ปุณณกัณต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และคณะฯ เดินหน้าโรดโชว์หารือบริษัทยักษ์ใหญ่ด้านดิจิทัล ที่ซิลิคอน วัลเล่ย์ ของสหรัฐอเมริกาอย่างต่อเนื่อง โดยเมื่อวันที่ 17 มกราคม 2563 กระทรวงดีอีเอส คณะผู้บริหารกระทรวงฯ และสํานักงานส่งเสริมเศรษฐกิจดิจิทัล (depa) ได้เข้าหารือความร่วมมือกับผู้บริหารระดับสูงของ Facebook
ทางผู้บริหาร Facebook แจ้งว่าเป็นครั้งแรกที่มีรัฐมนตรีจากประเทศไทยมาเข้าพบ ทาง Facebook จึงให้ความสําคัญมาก ซึ่งการพบกันคราวนี้ ทําให้ได้มีการหารือในประเด็นต่างๆ ที่ประเทศไทยได้เคยเสนอในเชิงลึกยิ่งขึ้นใน 4 ด้าน ดังนี้
ด้าน Privacy การร่วมมือกันระหว่าง Facebook และกระทรวงดีอีเอส เพื่อสร้างความตระหนักให้ประชาชน มีความรู้ความเข้าใจเรื่อง privacy ของตนเอง จะทําอย่างไรให้ปลอดภัยในโลกออนไลน์ และให้ความรู้ SMEs ในเรื่อง protocol ที่จําเป็น
ด้าน Digital Inclusion เน้นการใช้เทคโนโลยีเพื่อช่วยผู้พิการทางสายตา พิการทางการได้ยิน พิการทางร่างกาย และผู้ที่มีความยากลําบากในการเรียนรู้ ให้สามารถใช้เทคโนโลยีเป็น ซึ่งหลายโครงการประสบความสําเร็จเป็นอย่างสูงและกําลังอยู่ระหว่างการขยายผล และมีแนวคิดในการร่วมกันจัด hackathon เพื่อประดิษฐ์เทคโนโลยีเพื่อช่วยเหลือคนพิการ
ด้าน Commercial Experience โดยมีแนวทางในการทํางานร่วมกัน เช่น เรื่องการเก็บภาษีจาก Facebook สําหรับการซื้อขายโฆษณาในประเทศไทย เรื่องการควบคุมสินค้าปลอมหรือไม่ถูกกฎหมายที่ขายผ่านช่องทาง Facebook
ด้าน Fake news โดยได้หารือแนวทางความร่วมมือในการแก้ไขปัญหาข่าวปลอม กับเนื้อหาที่ไม่เหมาะสมบน Facebook รวมถึงการสร้างขั้นตอนในการทํางานร่วมกันอย่างชัดเจน และ timeline ของกระบวนการแจ้งลบแอ็คเค้าท์ปลอม หรือข้อมูลเท็จได้อย่างรวดเร็ว เพื่อให้สามารถอธิบายให้ประชาชนรับทราบได้
การเข้าพบ Facebook ในครั้งนี้ นอกจากจะได้แลกเปลี่ยนวิสัยทัศน์กันแล้ว นายพุทธิพงษ์ กล่าวอีกว่า “ผู้บริหาร Facebook ยังให้ข้อมูลกับผมว่า Market Place ของ Facebook นั้นได้รับแรงบันดาลจากคนไทย เนื่องจากคนไทยใช้ Facebook ในการขายของเป็นจํานวนมาก และเป็นชาติที่มีวิธีที่น่าสนใจและแปลกใหม่ในการประยุกต์ใช้ social media ในการขายของออนไลน์” รมว.ดีอีเอส กล่าว
นอกจากนี้ รมว.ดีอีเอส ยังได้พบกับกลุ่มคนไทยที่ทํางานใน Facebook และนักศึกษาในมหาวิทยาลัย Stanford ซึ่งท่านได้ในความเห็นว่า“คนไทยเหล่านี้ เป็นคนรุ่นใหม่ที่มีความคิดน่าสนใจ เป็นอีกหนึ่งความหวังของประเทศไทย เพราะนอกจากมีความสามารถแล้ว ยังได้มีโอกาสอยู่ในสภาพแวดล้อมของเทคโนโลยีและ network ระดับโลก ผมได้ฝากน้องๆ ไว้ว่าหากได้มีโอกาส ขอให้กลับมาช่วยประเทศไทย เพราะคนเหล่านี้มีศักยภาพสูงมาก หากได้รับการสนับสนุนอย่างเหมาะสมและมีโอกาส จะใช้ความสามารถที่มีอยู่สร้างประโยชน์ ช่วยพัฒนาอุตสาหกรรมดิจิทัลของประเทศได้เป็นอย่างมาก”
ทั้งนี้ นายพุทธิพงษ์ และคณะฯ ยังอยู่ระหว่างการเดินทางโรดโชว์ ณ ประเทศสหรัฐอเมริกา ในระหว่างวันที่ 14 – 22 มกราคม 2563 เพื่อเชิญชวนนักลงทุนมาลงทุนในประเทศไทย อาทิ เช่น plug and play Tech center, Seagate, Facebook, CISCO, Google, AWS, เป็นต้น
รัฐบาลไทย-ข่าวทำเนียบรัฐบาล-มท.1 ตรวจติดตามความก้าวหน้าบ้านประชาร่วมใจ 2 ชุมชนริมคลองเปรมประชากร คืบหน้ากว่า 184 หลัง
วันศุกร์ที่ 8 พฤษภาคม 2563
มท.1 ตรวจติดตามความก้าวหน้าบ้านประชาร่วมใจ 2 ชุมชนริมคลองเปรมประชากร คืบหน้ากว่า 184 หลัง
มท.1 ตรวจติดตามความก้าวหน้าบ้านประชาร่วมใจ 2 ชุมชนริมคลองเปรมประชากร คืบหน้ากว่า 184 หลัง
วันนี้ (8 พ.ค. 63) เวลา 09.00 น. ที่ชุมชนประชาร่วมใจ 2 เขตจตุจักร กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตรวจติดตามการดําเนินงานตามแผนแม่บทโครงสร้างพื้นฐานระบบคลองและการพัฒนาชุมชนริมคลองเปรมประชากร โดยมี นายอนุชา โมกขะเวส ที่ปรึกษารัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย นายไมตรี อินทุสุต ประธานคณะกรรมการสถาบันพัฒนาองค์กรชุมชน (องค์การมหาชน) พลโท ธรรมนูญ วิถี แม่ทัพภาค 1 ผู้แทนกรุงเทพมหานคร และหน่วยงานที่เกี่ยวข้อง ร่วมตรวจติดตามการดําเนินงานฯ
โอกาสนี้ พลเอก อนุพงษ์ เผ่าจินดา และคณะ รับฟังการบรรยายสรุปความก้าวหน้าการดําเนินงานตามแผนแม่บทโครงสร้างพื้นฐานระบบคลองและการพัฒนาชุมชนริมคลองเปรมประชากร โดยการก่อสร้างสหกรณ์เคหสถานประชาร่วมใจ 2 จํากัด มีเป้าหมายการก่อสร้าง 203 ครัวเรือน อยู่ระหว่างการก่อสร้าง 184 หลัง แบ่งการก่อสร้างออกเป็น 4 โซน โซนที่ 1 จํานวน 56 หลัง โซนที่ 2 จํานวน 41 หลัง โซนที่ 3 จํานวน 67 หลัง และโซนที่ 4 จํานวน 20 หลัง ซึ่งตามแผนจะดําเนินการแล้วเสร็จภายในเดือนกันยายน 2563 แบ่งประเภทบ้านออกเป็น 4 ประเภท คือ 1) บ้านแถวชั้นเดียว 4 × 7 เมตร 2) บ้านแถว 2 ชั้น 4 × 7 เมตร 3) บ้านแถว 2 ชั้น 6 × 5 เมตร และ 4) บ้านแถว 2 ชั้น 6 × 7 เมตร ทั้งนี้มีบ้านอยู่ระหว่างรอรื้อถอน จํานวน 19 หลัง
สําหรับชุมชนประชาร่วมใจ 2 เป็นชุมชนที่อยู่บริเวณใกล้กับวัดเสมียนนารี ตลาดบองมาร์เช่ เดิมชุมชนเป็นที่ดินบุกรุกริมคลอง ซึ่งต่อมามีการทําแนวเขื่อนโดยกรุงเทพมหานคร มีขนาดพื้นที่ชุมชนเล็กน้อย ระบบสาธารณูปโภคไม่เหมาะสม มีความแออัด มีทางเข้า-ออกของชุมชนที่ขนาดเล็กและบ้านเรือนที่ทรุดโทรด ซึ่งชุมชนประชาร่วมใจ 2 ถือเป็นชุมชนแห่งแรกในคลองเปรมประชากรที่ชาวชุมชนร่วมใจกันรื้อย้าย บ้านเรือนออกจากแนวคลอง เพื่อให้ภาครัฐดําเนินการพัฒนาคลองเปรมประชากรทั้งระบบ
รัฐบาลไทย-ข่าวทำเนียบรัฐบาล-กรุงไทยยกระดับด้าน Market Conduct ขั้นสูงสุดตั้งแต่ต้นปี
วันพฤหัสบดีที่ 27 กันยายน 2561
กรุงไทยยกระดับด้าน Market Conduct ขั้นสูงสุดตั้งแต่ต้นปี
ธนาคารกรุงไทยได้สั่งการสาขาทั่วประเทศยกระดับการปฏิบัติตาม Market Conduct อย่างเคร่งครัด โดยปรับกระบวนการทํางานครั้งใหญ่ เน้นการบริหารความเสี่ยง 3 ระดับ ภายในธนาคารอย่างใกล้ชิด
ธนาคารกรุงไทยได้สั่งการสาขาทั่วประเทศยกระดับการปฏิบัติตาม Market Conduct อย่างเคร่งครัด โดยปรับกระบวนการทํางานครั้งใหญ่ เน้นการบริหารความเสี่ยง 3 ระดับ ภายในธนาคารอย่างใกล้ชิด ทั้งสายงานเครือข่ายสาขา สายงานกํากับฯและสายงานตรวจสอบ พร้อมสื่อสารและอบรมเพื่อสร้างความรู้ความเข้าใจกับพนักงานมาตั้งแต่ต้นปี และสุ่มตรวจอย่างต่อเนื่อง หากพบข้อผิดพลาด มีมาตรการลงโทษที่ชัดเจน เชื่อมั่นสาขาปฏิบัติอย่างเต็มที่ เพื่อความพึงพอใจสูงสุดของลูกค้า
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ตามที่คณะกรรมการธนาคารมีนโยบายที่ชัดเจนให้ธนาคารมุ่งเน้นเรื่องโครงการกรุงไทยคุณธรรม ทั้งการปลูกจิตสํานึก ปรับเปลี่ยนและป้องกัน เช่น โครงการ Compliance Champion, CG in Process, Zero tolerance รวมทั้งให้ความสําคัญกับเรื่องการบริหารจัดการด้านการให้บริการแก่ลูกค้าอย่างเป็นธรรม (Market Conduct) ตามที่ธนาคารแห่งประเทศไทยประกาศ โดยตั้งแต่ต้นปีที่ผ่านมา ธนาคารได้ปรับกระบวนการทํางานครั้งใหญ่ทั่วทั้งธนาคาร ตลอดจนยกระดับการบริหารความเสี่ยง 3 ระดับ ทั้งสายงานเครือข่ายสาขา สายงานกํากับฯและสายงานตรวจสอบ รวมทั้งกําชับสาขาทั่วประเทศให้ข้อมูลที่ครบถ้วนและถูกต้องกับลูกค้าเพื่อประกอบการตัดสินใจ และที่สําคัญต้องไม่บังคับขาย เพื่อสร้างความมั่นใจและพึงพอใจสูงสุดให้กับลูกค้า
ตั้งแต่ต้นปี ธนาคารเอาจริงเอาจังและให้ความสําคัญสูงสุดในเรื่อง Market Conduct โดยเฉพาะการให้บริการที่สอดคล้องกับความต้องการที่แท้จริงของลูกค้า โดยได้สื่อสารและอบรมเพื่อให้พนักงานทุกคนเข้าใจและตระหนักผ่านช่องทางต่างๆ มาอย่างต่อเนื่องและเป็นรูปธรรม ตั้งแต่ Train the Trainer เพื่อให้เป็นต้นแบบการฝึกฝนทีมงานสาขาทั้งประเทศให้ปฎิบัติได้ครบถ้วน ถูกต้องตามMarket Conduct ในมาตรฐานเดียวกัน และสามารถกระจายการฝึกฝนได้ทั่วถึง ภายในระยะเวลาที่กําหนด พร้อมทําตัวอย่างวิธีการเสนอบริการให้ลูกค้าตามMarket Conduct ในทุกผลิตภัณฑ์ เพื่อเป็นตัวอย่างในการฝึกฝน และหากไม่ผ่านการทดสอบหลังฝึกฝน จะไม่อนุญาตให้นําเสนอแก่ลูกค้าการทดสอบหลังฝึกฝนจะทําอย่างเข้มข้น ทั้งภายในสาขาตนเอง ทีมสํานักงานเขต และการทดสอบในลักษณะ Mystery Shopping จากทีมต่างเขต
นอกจากนี้ กําลังรณรงค์การรับประกัน Quality Assurance Market Conduct โดยประกาศรับประกันด้านสถานที่/พื้นที่การขายถูกต้องตามMarket Conduct ทุกสาขาทั่วประเทศเมื่อเดือนสิงหาคมที่ผ่านมาและสาขาอันดับหนึ่งของกลุ่มเครือข่ายที่เข้าประกวดแข่งขัน Star of QA ในปีนี้ต้องมีการประกาศรับประกันด้านพนักงาน ที่เสนอขายให้ถูกต้องตาม Market Conduct ด้วยเพื่อเป็นจุดเริ่มต้นที่จะทะยอยประกาศทุกสาขาต่อไป
นายผยง ศรีวณิช กล่าวต่อไปว่า ที่ผ่านมา ธนาคารให้ความสําคัญกับความสะดวกของลูกค้า ดังนั้นบางครั้งในการเสนอบริการประกันอัคคีภัย มีบางสาขาเสนอบริการและผลิตภัณฑ์เฉพาะของบริษัทในเครือที่คัดสรรว่ามั่นคงแล้ว ทําให้ธนาคารแห่งประเทศมีคําสั่งเปรียบเทียบปรับธนาคาร อย่างไรก็ตาม ตั้งแต่ต้นปีที่ผ่านมา ธนาคารได้สั่งการทุกสาขาอย่างเด็ดขาด ในกรณีการทําประกันอัคคีภัยสิ่งปลูกสร้างที่เป็นหลักประกันของสินเชื่อ ไม่ให้เสนอผลิตภัณฑ์ของบริษัทในเครืออย่างเดียวเท่านั้น แต่ให้ลูกค้ามีสิทธิ์เลือกได้ตามความต้องการ ความเหมาะสมและความสมัครใจ
ฝ่ายสื่อสารองค์กรและภาพลักษณ์
โทร.0-2208-4174-8